b"\n_START_ARTICLE_\nMarco Polo del Nero\n_START_SECTION_\nTraject\xc3\xb2ria\n_START_PARAGRAPH_\nFill de l'exjugador de futbol del Nero, es va graduar en Dret per la Universitat Mackenzie Presbyterian, on es va especialitzar en dret penal._NEWLINE_Va comen\xc3\xa7ar la seva carrera com a director de la comissi\xc3\xb3 d'investigaci\xc3\xb3 del club Sociedade Esportiva Palmeiras. Posteriorment va ocupar els c\xc3\xa0rrecs de director jur\xc3\xaddic i director de futbol fins que es va convertir en un membre permanent de la junta directiva._NEWLINE_En la d\xc3\xa8cada dels 80, va aconseguir un lloc al Tribunal de Just\xc3\xadcia Esportiva, que li va obrir les portes per a ser vicepresident de la Federaci\xc3\xb3 Paulista de Futbol (FPF) durant el mandat d'Eduardo Jos\xc3\xa9 Farah. _NEWLINE_Va assumir la presid\xc3\xa8ncia de la FPF l'any 2003 i va ser reelegit el 2010._NEWLINE_El 2009, va ser susp\xc3\xa8s durant 90 dies pel Superior Tribunal de Just\xc3\xadcia Esportiva (STJD), per cinc vots a zero, a causa d'un lamentable episodi amb l'arbitre Walter Tardelli. Va ser absolt pel ple del STJD en un nou judici._NEWLINE_El 2012, va ser nomenat per substituir Ricardo Teixeira al Comit\xc3\xa8 Executiu de la FIFA._NEWLINE_El 16 d'abril de 2014, va ser triat per reempla\xc3\xa7ar Jos\xc3\xa9 Mar\xc3\xada Mar\xc3\xadn com a president de la Confederaci\xc3\xb3 Brasilera de Futbol (CBF) pel per\xc3\xadode 2015 - 2019.\n_START_SECTION_\nFifagate\n_START_PARAGRAPH_\nEl desembre de 2015, Marco Polo del Nero va ser un dels setze acusats addicionals que la just\xc3\xadcia dels EUA va incloure en la segona relaci\xc3\xb3 d'acusats que l'any 2015 va donar lloc al gran esc\xc3\xa0ndol de corrupci\xc3\xb3 conegut com a afer de corrupci\xc3\xb3 a la FIFA o cas Fifagate._NEWLINE_Des de maig de 2015, el president de la CBF no viatja fora de Brasil per evitar ser detingut o extradit al EUA on se'l reclama per diversos delictes de corrupci\xc3\xb3._NEWLINE_L'abril de 2018, el Comit\xc3\xa8 d'Etica de la Fifa el va considerar culpable d'haver infringit diversos articles del codi \xc3\xa8tic i el va sancionar amb un mili\xc3\xb3 de francs su\xc3\xafssos i la inhabilitaci\xc3\xb3 a perpetu\xc3\xaftat per a exercir qualsevol activitat relacionada amb el futbol."